CELEX: 32014R1036
Language: lv
Date: 2014-09-25 00:00:00
Title: Komisijas Īstenošanas regula (ES) Nr. 1036/2014 ( 2014. gada 25. septembris ) par atsevišķu preču klasifikāciju kombinētajā nomenklatūrā

1.10.2014   
            
            
               LV
            
            
               Eiropas Savienības Oficiālais Vēstnesis
            
            
               L 287/6
            
         KOMISIJAS ĪSTENOŠANAS REGULA (ES) Nr. 1036/2014
   (2014. gada 25. septembris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Padomes Regulas (EEK) Nr. 2913/92 (2) 12. panta 6. punktu. Minētais laikposms ir trīs mēneši.
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 25. septembrī
      
         
            Komisijas
         
         
            un tās priekšsēdētāja vārdā –
         
         
            Nodokļu politikas un muitas savienības ĢD ģenerāldirektors
         
         Heinz ZOUREK
      
   
   
      (1)  OV L 256, 7.9.1987., 1. lpp.
   
   
      (2)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 19.10.1992., 1. lpp.).
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Iespiedshēmu bloks, kas paredzēts iekļaušanai televīzijas uztvērējaparatūrā, kurai ir LCD ekrāns un video atskaņošanas ierīce.
                  Blokam ir šādas saskarnes tā pievienošanai ārējai ierīcei:
                  
                              —
                           
                           
                              
                                 VGA ieeja,
                           
                        
                              —
                           
                           
                              
                                 HDMI ieejas (atbalsta HDCP),
                           
                        
                              —
                           
                           
                              
                                 RGB video ieejas (SCART spraudkontaktsavienojumi),
                           
                        
                              —
                           
                           
                              komponentā video ieeja,
                           
                        
                              —
                           
                           
                              
                                 CVBS video ieeja un izeja,
                           
                        
                              —
                           
                           
                              audio ieeja un izeja,
                           
                        
                              —
                           
                           
                              skaļruņu izeja,
                           
                        
                              —
                           
                           
                              
                                 USB kontaktligzda.
                           
                        Tāpat ierīce ietver vairākas iekšējās saskarnes, piemēram, zemsprieguma diferenciālsignālu (LVDS) saskarni savienošanai ar LCD ekrānu un saskarni ar iekšējo barošanas avotu.
                  Ierīcē nav t. s. tūnera, kas ietver radiofrekvenču shēmas (RF bloku), starpfrekvenču shēmas (IF bloku) un demodulācijas shēmas (DEM bloku) digitālās televīzijas signālu uztveršanai.
                  Brīdī, kad preci uzrāda muitai, LCD ekrāns nav iekļauts.
                  Bloks pilda vairākas funkcijas, piemēram, analogciparu pārveidošana, video dekodēšana (piemēram, MPEG4), mērogošana, audio dekodēšana, audio pastiprināšana, HDMI uztveršana un LVDS izvade uz LCD ekrānu.
                  Papildus standarta video vai televīzijas signāliem mērogotājs spēj pārveidot arī vairākas no automātiskas datu apstrādes iekārtas (ADA) ienākošās izšķirtspējas (līdz 1 920 × 1 080 pikseļiem) uz LCD ekrāna fizisko izšķirtspēju.
                  Bloks var reproducēt attēlus un atskaņot skaņu no USB atmiņas.
               
               
                  8529 90 65
               
               
                  Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu, XVI sadaļas 2. b) piezīmi un KN kodu 8529, 8529 90 un 8529 90 65 formulējumu.
                  Blokam ir ne tikai elektroniskie komponenti video atskaņošanai, bet arī komponenti papildu funkcijām, piemēram, LVDS izvadei uz LCD ekrānu, un mērogotājs, kas, ņemot vērā tā spēju pārveidot vairākas datu automatizētas apstrādes tipa izšķirtspējas, ir īpaši izstrādāts televīzijas uztveršanas ierīcei ar LCD ekrānu. Tā kā blokam ir vairāk komponentu (funkciju), nekā norādīts pozīcijā 8521, klasificēšana minētajā pozīcijā pie video reproducēšanas aparatūras nav iespējama.
                  Tā kā nav iekļauts LCD ekrāns, nav iespējama klasificēšana apakšpozīcijā 8528 72 40 pie televīzijas uztvērējaparatūras ar ekrānu.
                  Tāpēc bloks klasificējams ar KN kodu 8529 90 65 pie elektroniskiem blokiem aparātiem, kas minēti pozīcijā 8528.